# U G O V O R

o realizaciji programa podsticaji za zapošljavanje

dodjelom pomoći male vrijednosti

zaključen između:

1. Zavoda za zapošljavanje Crne Gore, Bulevar revolucije br. 5, Podgorica, kojeg zastupa v.d.direktora Gzim Hajdinaga (u daljem tekstu: Zavod) i
2. \_\_\_\_\_\_\_\_\_\_\_\_\_\_\_\_\_\_\_\_\_\_\_, adresa \_\_\_\_\_\_\_\_\_\_\_\_\_\_\_\_\_\_\_\_\_\_, PIB:\_\_\_\_\_\_, pretežna djelatnost \_\_\_\_\_\_\_\_\_\_\_\_\_\_\_\_\_\_\_, šifra djelatnosti\_\_\_\_\_\_\_\_\_\_\_\_, veličina pravnog lica -izvođača \_\_\_\_\_\_\_\_\_\_\_\_\_ovlašćeni zastupnik \_\_\_\_\_\_\_\_\_\_\_\_\_ (u daljem tekstu: Izvođač).

**Predmet ugovora**

**Član 1.**

Predmet ovog ugovora je regulisanje međusobnih prava, obaveza i odgovornosti ugovornih strana u vezi realizacije programa podsticaja za zapošljavanje, za \_\_\_\_ nezaposleno/a lice /a iz evidencije Zavoda (u daljem tekstu: učesnik/ci), saglasno Odluci Upravnog odbora Zavoda, br. \_\_\_\_\_ od\_\_.\_\_.2024. godine, o izboru korisnika sredstava za realizaciju Programa »Podsticaji za zapošljavanje« za 2024. godinu, po Konkursu br. \_\_\_\_\_.

Ugovorne strane su saglasne da realizuju program iz stava 1 ovog člana na način i pod uslovima utvrđenim ovim ugovorom.

**Mjesto, način i vrijeme realizacije programa**

**Član 2.**

Program iz člana 1 ovog ugovora sprovodi se u opštini ­­­­­­\_\_\_\_\_\_\_\_\_, u trajanju od 12 mjeseci, na način koji je Izvođač utvrdio Zahtjevom za realizaciju programa, br.\_\_\_\_\_ od \_\_/\_\_/2024.godine, sa datumom početka realizacije programa, u roku od 30 dana od dana zaključenja ovog ugovora.

Danom početka realizacije programa učesnik/ici zasniva/ju radni odnos kod Izvođača, sa kojim zaključuje/ju ugovor/e o radu, shodno zahtjevu iz stava 1 ovog člana, u ukupnom trajanju od \_\_\_\_mjeseci, uključujući i period od 12 mjeseci realizacije programa kao i dane odmora zaposlenog/ih učesnika programa.

**Obaveze Zavoda**

**Član 3.**

Zavod se obavezuje da:

* pripremi smjernice za izvršenje ovog ugovora – Operativni priručnik koji čini sastavni dio ugovora;
* po zaključenju ovog ugovora dostavi Izvođaču Operativni priručnik i putem elektronske pošte;
* izda uvjerenje o pripadnosti ciljnoj grupi i pripremljenosti za uključivanje u program, koje nezaposleno lice podnosi Izvođaču pri prijavi na slobodno radno mjesto;
* prati izvršenje obaveza u vezi realizacije programa;
* izvrši neposredan uvid u način sprovođenja programa u prvom, četvrtom, osmom i jedanaestom mjesecu realizacije programa, kao i ukoliko nastupe okolnosti koje otežavaju ili onemogućavaju njegovo sprovođenje;
* vrši vanredni neposredan uvid u način sprovođenja programa i bez nastalih okolnosti koje otežavaju ili onemogućavaju njegovo sprovođenje;
* najavi izlazak na teren radi neposrednog uvida u način sprovođenja programa najkasnije tri dana prije dana posjete, izuzev ad hoc izlazaka na teren;
* odlučuje po zahtjevu za izmjenu u roku od 10 dana od dana prijema zahtjeva;
* obradi i odobri zahtjev za isplatu i izvještaj o napretku i završni izvještaj o realizaciji programa, u roku od 10 dana od dana njihovog prijema;
* izvrši isplate sredstava za realizaciju programa, na način i pod uslovima utvđenim ovim ugovorom i
* vrši druge radnje u vezi izvršenja ovog ugovora utvrđene Operativnim priručnikom.

**Obaveze Izvođača**

**Član 4.**

Izvođač se obavezuje da:

- izvrši ugovorne obaveze na način i rokovima utvrđenim ovim ugovorom i Operativnim priručnikom;

- dostavi Zavodu prijavu o slobodnom radnom mjestu saglasno broju i strukturi učesnika navedenoj u zahtjevu iz člana 2 stav 1 ovog ugovora i izvrši izbor učesnika programa iz kategorije nezaposlenih lica pripremljenih za uključivanje u program;

- sa učesnikom/cima zaključi ugovor/e o radu, saglasno članu 2 stav 2 ovog ugovora, sa stupanjem na rad danom početka realizacije programa i kopiju/e ugovora dostavi Zavodu najkasnije u roku od pet dana od dana zaključenja ugovora;

- u zakonski utvrđenim rokovima prijavi učesnika/e na obavezno socijalno osiguranje, na puno radno vrijeme i Zavodu dostavi kopiju prijave na obavezno socijalno osiguranje učesnika, najkasnije do petog u drugom mjesecu realizacije programa;

- obezbijedi učesniku/cima ostvarivanje prava iz rada i po osnovu rada shodno propisima kojima se uređuje ta oblast;

- obezbijedi i sprovede zaštitu na radu učesnika za vrijeme trajanja programa, u skladu sa zakonom, propisanim mjerama i normativima zaštite na radu;

- dostavi Zavodu kopiju polise osiguranja i izvod iz banke, najkasnije u roku od 15 dana od dana završetka programa;

- u zakonski utvrđenim rokovima, vrši isplate zarada učesniku programa i Zavodu dostavlja dokaze o isplaćenim zaradama, porezima i doprinosima za obavezno socijalno osiguranje učesnika programa, uz zahtjev za isplatu, izvještaj o napretku i završni izvještaj;

- po isteku prvih osam mjeseci realizacije programa vrši isplate zarada, poreza i doprinosa za obavezno socijalno osiguranje učesnika programa, u trajanju saglasno članu 2 stavu 2 ovog ugovora i u iznosu koji ne može biti niži od mjesečnog učešća Zavoda po učesniku programa;

- vodi dnevnu evidenciju prisustva učesnika i dostavlja je Zavodu uz zahtjev/e za isplatu;

- u slučaju raskida ugovora o radu sa učesnikom programa, bez odlaganja, obavijesti Zavod i dostavi kopiju rješenja o prestanku radnog odnosa učesnika, u roku od tri dana od dana donošenja rješenja;

- u slučaju uplate sredstava od strane Zavoda za period realizacije programa po prestanku radnog odnosa učesnika sa kojim je raskinut ugovor o radu, izvrši povraćaj neosnovano primljenih sredstava, na račun br. 832-3201-03 – ostali prihodi Zavoda – podračun Državnog trezora, sa pozivom na arhivski broj ovog ugovora;

- u svim aktivnostima vezanim za promociju programa, navede da je podržan od strane Zavoda i koristi istinite i tačne podatke u vezi njegove realizacije;

- omogući Zavodu neposredan uvid u realizaciju programa shodno članu 3 stav 1 alineja 5 ovog ugovora i postupi po eventualnim sugestijama Zavoda radi postizanja planiranih rezultata programa;

- dostavi Zavodu zahtjeve za isplatu naknade troškova realizacije za prvih osam mjeseci programa, najkasnije do 5-og u mjesecu za prethodni mjesec;

- sačini izvještaj o napretku i završni izvještaj o realizaciji programa na obrascima dostavljenim od strane Zavoda;

- dostavi Zavodu izvještaj o napretku najkasnije 5 dana po isteku 9-og mjeseca realizacije programa;

- dostavi Zavodu završni izvještaj o realizaciji programa najkasnije 15 dana po isteku 12-og mjeseca realizacije programa;

- vrši druge radnje u vezi izvršenja ovog ugovora utvrđene Operativnim priručnikom.

**Naknada troškova realizacije programa**

**Član 5.**

Za finansiranje programa iz člana 1 ovog ugovora Zavod je opredijelio sredstva u iznosu do \_\_\_\_\_\_\_\_ €.

Učešće Zavoda u finansiranju prvih osam mjeseci realizacije programa određeno je brojem učesnika i na mjesečnom nivou iznosi do 568,07 €, po učesniku programa.

Ukoliko dođe do smanjenja broja učesnika tokom realizacije programa, finansijska obaveza Zavoda iz stava 1 ovog člana, srazmjerno se smanjuje.

Učešće Izvođača u finansiranju devetog, desetog, jedanaestog i dvanaestog mjeseca realizacije programa i duže saglasno članu 2 stav 2 ovog ugovora određeno je brojem učesnika i na mjesečnom nivou iznosi najmanje 568,07 €, po učesniku programa.

Isplata sredstava iz stava 1 ovog člana vrši se mjesečno, po odobrenju zahtjeva za isplatu za prethodni mjesec realizacije programa, na poseban račun Izvođača, br.\_\_\_\_\_\_\_\_\_\_\_\_\_\_, u iznosu do \_\_\_\_\_\_€.

**Izmjene i dopune ugovora**

**Član. 6**

Ugovorne strane su saglasne da će jedna drugu bez odlaganja pisanim putem obavijestiti o svakoj nastaloj promjeni od uticaja na način i vrijeme realizacije predmeta ugovora i na utvrđene obaveze ugovornih strana u vezi sa njegovom realizacijom.

Izmjene i dopune ovog ugovora vršiće se uz obostranu saglasnost, sporazumno i u pisanoj formi.

**Raskid ugovora**

**Član. 7**

Ugovorne strane su saglasne da do raskida ugovora može doći ukoliko bilo koja od njih ne izvršava svoje obaveze u rokovima i na način predviđen ugovorom.

U slučaju da Izvođač ne pristupi izvršenju ugovora, odnosno ne ispuni svoje obaveze, Zavod stiče pravo na jednostrani raskid ugovora i/ili na naknadu nastalih troškova u vezi izvršavanja svog dijela obaveza.

**Sudska nadležnost**

**Član. 8**

Ugovorne strane su saglasne da eventualne nesporazume koji nastanu tokom realizacije ugovora rješavaju mirnim putem, u duhu dobre poslovne saradnje. Ukoliko u tome ne uspiju, nadležan je sud u Podgorici.

**Stupanje ugovora na snagu**

**Član. 9**

Ugovor stupa na snagu danom potpisivanja i ovjerom potpisa ovlašćenih lica ugovornih strana i traje do isteka mjeseca kojem prethodi mjesec prestanka radnog odnosa učesnika programa, saglasno članu 2 stav 2 ovog ugovora.

**Primjerci ugovora**

**Član. 10**

Ugovor je sačinjen u šest (6) istovjetnih primjerka, od kojih Zavod za svoje potrebe zadržava četiri (4) primjerka, a Izvođač dva (2) primjerka ugovora.

Svaki potpisani primjerak ugovora predstavlja original i proizvodi jednako pravno dejstvo.

**ZA IZVOĐAČA ZA ZAVOD**

\_\_\_\_\_\_\_\_\_\_\_\_\_ VD DIREKTORA

Gzim Hajdinaga